Salvacañete

Salvacañete [salbakaNJEte] estas municipo de Hispanio, en la Provinco Kvenko, regiono de Kastilio-Manĉo.

 Loĝantoj 
La censita loĝantaro en 2016 estis de 313 loĝantoj kaj la denseco estas de 2,6 loĝ/km².

 Situo 
Salvacañete estas situanta en la orienta parto de Kastilio-Manĉo en la komarko aŭ distrikto Serranía Media-Campichuelo kaj Serranía Baja en la orienta parto de la Provinco Kvenko, je altitudo de 1,209 m super marnivelo; je malpli ol 80 km el Kvenko, provinca ĉefurbo. La areo de ties teritorio estas de 120,28 km². La geografiaj koordinatoj estas 40°06′N 1°30′Ok. Estas ĉefa urba kerno, Salvacañete, kie oni disponas de la minimumaj disponeblaj servoj, sed Cañete (17 km), Cuenca (80 km) kaj Teruel (60 km) estas relative proksimaj. Dependaj el la kerno estas aliaj domaroj, nome La Hoya del Peral, El Masegar, Masegarejo, Casas Nuevas, La Hondonada, La Nogueruela ktp.

Trapasas ties teritorion la rivero Cabriel.

 Historio 
Plej fruaj restaĵoj estis moneroj el la epoko de Romia Imperio. En la Mezepoko estas kelkaj aludoj de la epoko de la "Reconquista".

En la epoko de la Milito de Hispana Sendependiĝo gerilanoj de Tío Pedro atakis la francajn soldatojn. Poste banditoj atakis preterpasantojn.

Post la Hispana Enlanda Milito la loĝantaro falis el pinto de 1,641, tio estis oni perdis loĝantojn pro diversaj tialoj: nome kontraŭfrankisma gerilo, bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Salvacañete, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Salvacañete; sed poste la proksimeco al la ĉefurbo rekuperis la loĝantaron al la nunaj 313.

 Ekonomio 
Agrikulturo kaj brutobredado tradicie, krom forstado. Servoj kaj loĝejoj, kaj lastatempe ankaŭ gastado.

 Vidu ankaŭ 
 Municipoj de Provinco Kvenko

Kategorio:Municipoj de Provinco Kvenko